
Itakwil ang panloloko ni Arroyo 


ibayo ngayong pinasasahol ng walang awat na 
pagsirit ng presyo ng langis, kuryente, pagka- 
in at iba pa nilang saligang pangangailangan. Sa ka- 
bila nito'y patuloy na binabalewala ng rehimeng Arro- 
yo ang mga sigaw ng bayan para sa dagdag na sahod, 


À ng tumitinding paghihirap ng mamamayan ay 


Mga tampok sa 
isyung ito... 


Panlolokong mga 
PAHINA 3 


“subsidyo” 


Pinabibilis na pagtaas 
ng presyo ng langis 


pagbawas ng buwis, kontrol sa presyo at iba pa. Sa 
halip, naglunsad ang rehimeng Arroyo ng kampanya 
ng pamamahagi ng “subsidyo” na walang layon kundi 
pagtakpan ang responsibilidad nito sa krisis at higit 
pang makapagnakaw sa kabang-bayan. 

“Katas” umano ng Value-Added Tax (VAT) ang mga 
“subsidyo.” Pero barya-barya lamang 
ito kung ikukumpara sa bilyun-bil- 
yong pisong tinatabo ngayon nina Ar- 
royo mula sa pabigat na buwis na 
nagpapataas sa presyo ng mga sali- 
gang bilihin at serbisyo. Walang 
ibang pakay ang pakanang ito kundi 
ang pagmukhaing mapagmalasakit 
ang rehimen at kapaki-pakinabang 
ang VAT. Tulad ng iba pang kaso ng 
"subsidyo" ng rehimen, tiyak na ang 
bulto ng ilampung bilyong pisong na- 
kalaan para rito ay ibubulsa at gaga- 
mitin lamang sa panunuhol at panda- 
raya nina Arroyo sa darating na elek- 
syon. 

Pilit na pinagtatakpan ni Arroyo 
ang kanyang kriminal na pananagutan 
sa walang kaparis na paghihirap at 
kaapihan ngayon ng mamamayan. 
Atrasado at wasak ang industriya at 
agrikultura, napakataas ng mga pre- 
syo ng mga serbisyo at bilihin at la- 
ganap ang disempleyo at kagutuman. 
Bunga ito ng pangangayupapa ng re- 
himeng Arroyo sa mga patakaran ng 
“globalisasyon” na dikta ng imperya- 
lismong US at ng walang habas na pa- 


19 na armas nasamsam 
ng BHB sa mga reyd 


PAHINA 4 PAHINA 8 


ngungurakot at pandarambong ni- 
na Arroyo at mga kakutsaba niyang 
matataas na upisyal, negosyante at 
sindikatong kriminal. 

Katambal ng malawakang pan- 
loloko ng rehimen, buong lupit ni- 
tong inilulunsad ang todo-largang 
gera laban sa mga rebolusyonaryo 
at patriyotikong pwersa at laban sa 
mamamayan sa pangkalahatan. Li- 
bu-libo na ang biktima ng mga eks- 
trahudisyal na pamamaslang, pag- 
dukot, iligal na pang-aaresto, pag- 
kulong at pagtortyur. Milyun-mil- 
yong mamamayan na ang biktima 
ng mga pambobomba, blokeyo sa 
ekonomya at sapilitang pagpapali- 
kas ng buu-buong mga komunidad, 
malawakang panunupil at teroris- 
mo. 

Galit na galit na ang mamama- 
yan at ihinihiyaw nila ang pagwa- 
wakas sa rehimeng walang pakun- 
dangang nagpapasidhi sa kanilang 
mga paghihirap at kaapihan. 

Nananawagan ang Partido Ko- 
munista ng Pilipinas sa buong sam- 
bayanan na pag-ibayuhin ang ha- 
yag, armado at iba pang paraan ng 
mga pakikibaka laban sa labis na 
pahirap ng naghaharing rehimen at 
sistema. 

Hinihikayat ng PKP ang mama- 


BAYAN 
Taon XXXIX Blg. 12 Hunyo 21, 2008 


Ang Ang Bayan ay inilalabas sa 
wikang Pilipino, Bisaya, Iloko, Hili- 


mayan na humugos sa lansangan at 
gamitin ang iba pang anyo ng pro- 
testa para puspusang ilantad ang 
mga kasalanan at mga pagkukun- 
wari ng rehimeng US-Arroyo at ipa- 
kita ang sukdulan nilang galit at 
militanteng pagla- 
ban dito. 

Ang mga rali, 
martsa, konsyer- 
tong pamprotesta, 
pagpapalabas ng 
mga bidyo at iba 
pang pagtatanghal 
pangkultura, mga 
porum at pulong 
bayan, alternati- 
bong paaralan, 
walkout mula sa es- 
kwelahan at upisi- 
na, mga protesta sa 
pabrika, tigil-pasada, noise bar- 
rage, boykot at iba pang anyo ng 
kolektibong aksyong protesta ay 
magsisilbing mabisang mga ambag 
sa pangkalahatan at pambansang 
kilusang protesta. 

Dapat pag-ibayuhin ng mga ak- 
tibista ang kanilang mga pagsisi- 
kap at maging malikhain sa pagmu- 
mulat, pagpapaunlad sa kaisipan, 
pag-oorganisa at pagpapakilos ng 
milyun-milyong mamamayan sa 

mga komunidad at eskwelahan at 
sa mga pabrika, bukid, plantasyon 
at iba pang lugar ng trabaho. Da- 
pat ding buuin ang iba't ibang an- 
tas ng alyansa sa lahat ng progre- 
sibo, 


demokratiko at positibong 
pwersa para mabuo 
ang pinakamalawak 
na pagkakaisang 
anti-Arroyo, lalong 
mahiwalay ang ki- 
namumuhiang rehi- 
men at mapabilis 
ang pagpapabagsak 
dito. 

Kaalinsabay ni- 
to, dapat mahika- 
yat at madala sa la- 
rangan ng arma- 
dong rebolusyonar- 
yong pakikibaka 
ang pinakamalaking bilang ng ma- 
mamayan sa kanayunan, at sa mga 
maralitang komunidad, pabrika, 
paaralan at iba pang lugar sa mga 
kalunsuran at kabayanan. Hindi si- 
la nalilinlang sa mga palabas at 
pagkukunwari at hindi sila tumitik- 
lop sa bangis at lupit ng reaksyu- 
naryong estado. Puspusan at mata- 
tag silang lumalaban. Batid nilang 
patungo na lamang sa hukay ang 
kasalukuyang bulok, magnanakaw, 
mapanlinlang at mapanupil na re- 
aksyunaryo at papet na rehimen at 
ang kabuuan ng naghaharing mala- 
kolonyal at malapyudal na sistema. 

Pinalalawak nila ang mga rebo- 
lusyonaryong organisasyong masa, 
itinatayo nila ang mga lokal na or- 


gaynon, Waray at Ingles. Panlolokong mga “subsidyo” 


Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

gano ng kapangyarihang pampuli- 
tika, isinusulong ang rebolusyong 
agraryo at iba pang pakikibakang 
masa sa mga larangang gerilya at 
aktibong lumalahok sa armadong 
pakikibaka. Nakahanda silang suu- 
ngin ang landas ng tuluy-tuloy, 
matagalan at puspusang pakikiba- 
ka para kamtin ang rebolusyonar- 
yong pagbabago hanggang sa ma- 
tamasa ang pambansang kalayaan, 
demokrasya at sosyo-ekonomikong 
kaunlaran. ABI 


Pagtaas ng presyo ng langis 
Panghihimasok ng US 
Lumalaganap na pagtutol 

Panlolokong mga “subsidyo” 


atbat ng anomalya ang proseso ng “pamumudmod” ng limos na 
B mga “subsidyo” ng Malacafiang. Noong unang mga araw lamang 

may pakitang-taong pagdaraan pa sa proseso ng pamamahagi ng 
“subsidyo” sa mga upisyal na bangko o tanggapan ng gubyerno at may 
kinakailangang sunding mga proseso at rekisitos. Pero makaraan ang 
ilang araw lamang na pagpapalabas sa masmidya, naging bara-bara na 
ang “pamamahagi” at wala nang anumang matinong proseso at pagtutu- 
os katulad ng nangyari sa ibang mga anomalya at malalaking kaso ng ko- 


rapsyon ng rehimen. 

Sa katunayan, ang pagtatang- 
gal na ng mga proseso at pagtutu- 
os ay sinadya nina Arroyo para mas 
madaling masarili ang bulto ng 
mga “subsidyo” na kunwari na la- 
mang ipinamamahagi. 

Walang matinong proseso, 
walang pagtutuos. Kitang-kita ito 
sa pamimigay ng subsidyo sa kur- 
yente. Noong una'y ipinadaraan pa 
ito sa mga sangay ng Land Bank of 
the Philippines (LBP) at inoobliga 
pa umano ang mga “lifeline consu- 
mer” (mga mahihirap na konsyumer 
ng kuryente na mangangailangan 
ng “subsidyo”) na magdala ng bali- 
dong ID at billing statement mula 
sa MERALCO na nagpapatunay na di 
lumalampas sa 100 kWh ang konsu- 
mo nila sa kuryente noong Mayo. 
Ngunit hindi na aktwal na hiningi 
ng LBP ang mga billing statement. 
Makaraan ang ilang araw, ipinasa 
na ang pamumudmod ng mga “sub- 
sidyo” sa iba't ibang daluyan sa 
mga lokalidad, kabilang na ang 
mga lokal na gubyerno, lokal na 
tanggapan ng Department of Social 
Welfare and Development, mga ba- 
rangay center, mga sports complex 
at kung anu-ano pa. 

Ganito na rin ang nangyayari sa 
iba pang pakanang “subsidyo” sa 
mahihirap. Sadyang ginawang ma- 
luwag at magulo ang mga “pamu- 
mudmod” upang hindi na masun- 
dan ang aktwal na daloy ng pondo, 
mapadali ang pagkurakot ng kalak- 
han ng pondo para sa mga “subsid- 
yo” at di matukoy kung sino at pa- 
ano ito pinaglilimas nina Arroyo at 

mga alipures niya. 

Walang katapusan ang gani- 
tong mga pakulo ni Arroyo: 

Pera para sa kuryente. Naghu- 
hugas-kamay ang rehimen sa pana- 
nagutan nito sa panibagong pagta- 
as ng singil ng Manila Electric Com- 
pany (MERALCO). Para palabasing 
nagmamalasakit si Arroyo sa mahi- 
hirap na konsyumer ng kuryente, 
kunwa'y namumudmod nga- 
yon ang kanyang rehimen gd 
ng isahang bigay na P500 
sa apat na milyong mahihi- 
rap na konsyumer ng kur- 
yente. Inilunsad ang tina- 
guriang “Katas ng VAT, Pan- 
tawid Kuryente” nitong 
Hunyo 3. Umaabot sa P2 
bilyon ang inilaang pondo 
para rito. 

Limos na pagkain. Tu- 
luy-tuloy ang “pamumud- 
mod” ni Arroyo ng bigas ng 
National Food Authority 
(NFA) sa presyong 
P25 kada kilo bilang 
sagot umano sa nag- 
tataasang presyo ng 
komersyal na bigas. (( 


Sa katunayan, sa 


NN 
pana 


maraming lugar, - 
hindi na lamang 
P25 kundi uma- | 


abot na sa P35 ka- ` 
da kilo--o mababa na 

lamang nang ilang piso sa 
komersyal na bigas--ang 
ibinebenta ng NFA. Gayun- 
man, sinumang na- 
is makabili nito ay 


S 


dapat tumubos ng tinaguriang fa- 
mily access card. Maanomalya ang 
proseso ng pamamahagi ng natu- 
rang kard at laganap dito ang pa- 
drinuhan. Maramihang nangolekta 
ng mga kard na ito ang mga alipu- 
res ni Arroyo sa mga lokalidad. May 
mga ulat na pati mga patay ay na- 
kabilang sa mga “nabiyayaan” ng 
naturang kard. Sa kabilang banda, 
higit na napakaraming maralitang 
pamilya ang hindi nabibigyan nito. 

Voucher para sa drayber. Sa 
halip na tugunan ang kahilingan 
ng mga namamasada ng mga pam- 
publikong sasakyan na tanggalin 
na ang VAT sa langis, tatlong bil- 
yong piso umano mula rito ang ba- 
lak gastusin ng rehimen kada tat- 
long buwan bilang “subsidyo” sa 
pampublikong transportasyon. Ga- 
gawin umano ito sa anyo ng dis- 
kwentong P2 kada litro para sa 
mga drayber ng dyip, bus at taksi. 
Pero bago makuha ang diskwento, 
kailangan munang mamalimos ang 


“mga drayber sa Malacañang para 


makakuha ng gayong voucher. 
Kumbersyon ng mga dyipni sa 
LPG. Isang bilyong piso naman mu- 
la sa “Katas ng VAT” ang inilalaan 
umano ng rehimen para maibaling 
sa paggamit ng liquefied petroleum 
gas (LPG) ang makina ng mga dyip 
nilang gumagamit ng krudo. Mag- 
papahiram daw sa mga drayber ng 
pampasaherong dyip ng tig- 
P70,000 na babayaran nila sa 
, halagang P80 kada araw nang 
walang interes sa loob ng dala- 


7 wang taon kung balak nilang 


ikombert ang 
kanilang mga 
makina. Ang 
Develop- 


3 


Bank of the Philippines at Postal 
Savings Bank ang pinamahala sa 
pagpapahiram, ngunit walang ini- 
linaw na mga proseso para rito. 

Abono. Inianunsyo ng Malaca- 
hang na mamumudmod ito sa ba- 
wat magsasaka ng mga kupon na 
nagkakahalagang tig-P1,500 para 
makaagapay umano sila sa nagta- 
taasang presyo ng abono. Ang 
“subsidyong” ito ay bahagi umano 
ng P43.5-bilyong programa para 
sa pagpapaunlad ng produksyon 
ng bigas sa bansa. Bubuuin uma- 
no ito ng P1,000 mula sa lokal na 
gubyerno at P500 mula sa pam- 
bansang gubyerno sa pamamagi- 
tan ng Department of Agriculture. 
Pero bago ito makuha ng mga 
magsasaka, obligadong magtraba- 
ho muna sila nang ilang panahon 
sa kanilang mga lokal na pamaha- 
laan. Asahang magagaya lamang 
ito sa pekeng “pamumudmod” ng 
abono sa ilalim ng pakanang Gi- 
nintuang Masaganang Ani noong 
2004. 

Pautang para sa mga estud- 
yante. Isang bilyong pisong hala- 
ga ng mga scholarship ang uma- 
no'y “ipamumudmod” ng rehimen 
sa ilampung libong estudyanteng 
hindi makapag-aral dahil sa nag- 
tataasang gastos sa edukasyon. 
Hindi ito libre at babayaran ito ng 
mga estudyante at kanilang mga 
magulang. Pakulo naman ito ni Ar- 
royo matapos mabigo ang palabas 
niyang pagpapatigil sa pagtaas ng 
mga pampublikong kolehiyo ng 
matrikula ngayong taon. 

Sa akwal na karanasan ng mga 
estudyanteng nag-aaplay para sa 
scholarship, napakahirap ng dina- 
raanan nilang proseso at karami- 
han ay tinatanggihan kahit na 
lubhang nangangailangan ng sub- 
sidyo. Iginigiit ng mga demokrati- 
kong organisasyon ng mga estud- 
yante na sa halip na mga kunwang 
“subsidyo,” nararapat lamang na 
gawing libre ang edukasyon para 
sa lahat. ABI 

Pinabibilis ang labis na 
pagtaas ng presyo ng langis 


pangunahin ng pandaigdigang kartel sa langis na may monopol- 


N ng kasalukuyang napakataas na presyo ng langis ay itinatakda 


yong kontrol sa produksyon, pagrerepina, distribusyon at pami- 


lihan ng langis. 

Dagdag sa dati nang monopol- 
yong pagpepresyo, lalo pa nilang 
pinabilis ang pagsirit ng presyo ng 
langis sa pamamagitan ng mani- 
pulasyon sa pamilihan, partikular 
sa kalakalan ng tinaguriang oil fu- 
tures. Dito'y ginagamit nila ang 
sobra-sobrang tubo at nakikipag- 
sabwatan sila sa malalaking kapi- 
talista sa pinansya upang ibayo 
pang pasiritin ang presyo ng la- 
ngis sa pandaigdigang pamilihan. 

Sinasamantala nila ang iba't 
ibang mga pangyayari—ang pag- 
hina ng dolyar at napipintong re- 
sesyon sa US, ang lumalalang gera 
ng US sa Iraq at Central Asia, ang 
banta ng paglusob sa Iran at tu- 
luy-tuloy na kaguluhan sa iba 
pang bahagi ng Middle East at 
Africa at ang papalaking tunguhin 
ng pandaigdigang demand sa la- 
ngis—upang  bigyang-katwiran 
ang tuluy-tuloy at ibayo pang ar- 
tipisyal na pagpapataas ng presyo. 

Naging napakabilis ng pagsirit 
ng presyo ng langis nitong nagda- 
ang mga taon. Mula $55 noong 
2005 at $60 noong Hunyo 2006, 
ang presyo ng bawat bariles ng 
krudo ay umabot na sa halos $140 
nitong unang linggo ng Hunyo at 
patuloy pa itong sumisirit. Ang 
gayong mabilis na pagtaas ng pre- 
syo ng krudong langis sa pandaig- 
digang pamilihan ay isinasangka- 
lan ng mga dayuhang kumpanya 
ng langis sa ibayo pang pagtataas 
ng presyo ng mga produktong pet- 
rolyo sa lokal na pamilihan. 

Tumatabo ngayon ang mga 
monopolyong kumpanya ng langis 
ng napakalalaking supertubo bun- 
sod ng mabilis at sobrang pagtaas 


ng presyo ng langis. Noong 2007, 
umabot sa $155 bilyon ang pinag- 
sama-samang tubo ng mga kum- 
panya ng langis. Pitumpu't limang 
porsyento ng tubong ito ay kina- 
mal ng pinakamalalaking kumpan- 
ya—mahigit $40.61 bilyon sa 
Exxon Mobil, $31 bilyon sa Royal 
Dutch Shell, $18.7 bilyon sa 
Chevron at $18.66 bilyon sa Total 
France. 

Manipulasyon sa oil futures. 
Ang oil futures ay mga kontrata sa 
pagbili ng langis sa isang takdang 
presyo sa hinaharap sa pagitan ng 
malalaking prodyuser at bumibili 
ng langis. Ang mga kontratang ito 
ay kinakalakal tulad ng mga sapi 
sa New York Mercantile Exchange 
(NYmex) at sa Intercontinental 
Exchange (ICE) Futures sa London. 

Kabilang sa pangunahing na- 
mumuhunan sa oil futures ang pi- 
nakamalalaking kapitalista sa pi- 
nansya tulad ng Goldman Sachs, 
Morgan Stanley, Citigroup at JP 
Morgan Chase sa US at Deutsche 
Bank sa Germany. Nasa interes ng 
mga ito na pataasin ang presyo ng 
langis upang lumaki ang halaga 
ng kanilang mga puhunan. Mina- 
manipula nila ang presyo ng la- 
ngis sa pamamagitan ng sadya at 
sistematikong pagpapakalat ng 
mga balita na makaaapekto sa 
presyo. Noong nakaraang buwan, 
inianunsyo ng Goldman Sachs na 
aabot sa US$200 kada bariles ang 
presyo ng langis sa loob ng isa 
hanggang dalawang taon dahil 
umano sa tinatayang 35% paglaki 
ng konsumo. 

Dahil naman sa tantyang pag- 
taas ng presyo ng langis, ang ten- 

densya ng mga prodyuser at nagre- 
repina ng langis ay palakihin ang 
kanilang imbentaryo at itago ito 
habang hinihintay ang pagtataas 
ng presyo sa pamilihan. Kumikita 
rin sila ng malaki sa pamamagitan 
ng pagbebenta ng langis sa pre- 
syong ibayong mas mataas sa ak- 
twal na gastos nito sa produksyon. 
Bunga nito, sabayang umiiral ang 
mataas na presyo ng langis at ma- 
laking suplay nito. 

Dahil sa ispekulasyon sa oil fu- 
tures, lumolobo ang presyo ng la- 
ngis nang lagpas sa aktwal na ha- 
laga nito. Sa mga pag-aaral ng Se- 
nado ng US noon pang 2006, tina- 
taya na ang presyo ng krudong la- 
ngis sa pandaigdigang pamilihan 
ay sobra nang 60% sa aktwal na 
halaga nito. 

Madaling namamanipula ng ma- 
lalaking kapitalista ang oil futures 
dahil walang anumang umiiral na 
regulasyon dito. Mabilis na lumaki 
nitong huling mga taon ang mga 
transaksyon sa oil futures. Sa loob 
ng nakaraang limang taon, lumaki 
nang 20 ulit ang kalakalan sa oil 
Futures at umabot na ito sa mahigit 
5130 bilyon. Ang mga transaksyon 
sa oil futures ang pangunahing na- 
sa likod ng 300% pagtaas sa presyo 
ng langis nitong nakaraang tatlong 
taon. 

Sa laki ng impluwensya ng mga 
kapitalista sa pinansya sa pagpapa- 
sirit ng presyo ng langis, may mga 
panukala na ngayon sa US at iba 
pang bansa na isailalim na sa regu- 
lasyon ang mga transaksyon sa oil 
futures. Ang gubyerno ng Malaysia 
ay nagpapanukala na ng suspen- 
syon ng lahat ng transaksyon sa oil 
futures sa buong daigdig. Sa Ger- 
many, nagpapanukala na rin ang 
namumunong Social Democratic 
Party na lubusan nang itigil ang 
mga transaksyon sa oil futures. Ma- 
ging ang IMF ay nagpahayag na ng 
pagkabahala sa papel ng mga ispe- 
kulador sa pagtaas ng presyo ng la- 
ngis. 

Bilyun-bilyong kurakot sa bu- 
wis sa langis. Nagkukunwa ang re- 
himeng US-Arroyo na wala itong 
magawa upang pigilan o kontrolin 
ang tuluy-tuloy at matarik na pag- 
taas ng presyo ng mga produktong 
petrolyo nitong nagdaang mga bu- 
wan. Ang totoo, masayang-masaya 
ang rehimeng Arroyo sa bawat pag- 
taas ng presyo ng langis, dahil sa 
bawat patong sa presyo nito, luma- 
laki rin ang nakukulektang buwis 
sa anyo ng 12% Value-Added Tax 
(VAT). 

Noong isang taon, mahigit 50% 
ng kabuuang koleksyon ng gubyer- 
no sa buwis na ito ay nagmula sa 


Pacific Partnership 2008 


VAT na ipinapataw sa mga produk- 
tong petrolyo (P54 bilyon). Tinata- 
yang ang VAT na nakukulekta mula 
sa bawat litro ng gasolina ay P4.34 
noong 2006 at P4.38 noong 2007. 
Dahil sa tuluy-tuloy na pagtaas ng 
presyo ng mga produktong petrolyo 
mula noong Mayo, umaabot na sa 
P5.06 kada litro ang kinukulektang 
buwis ng gubyerno mula sa VAT na 
ipinapataw dito. Maaaring umabot 
pa ito sa P7.20 kada litro kung 
magpapatuloy ang matarik na pag- 
taas ng presyo ng langis. Laking 
tuwa ng rehimeng US-Arroyo sa 
pagtaya ng Department of Finance 
na kapag di bumaba ang pandaig- 


Panghihimasok na nagkukunwang 


makatao 


sail Kaano ng US ang militar sa Pilipinas na supilin ang 
isang klasikal na insureksyon. Sa pagsasagawa nito, magka- 
singhalaga ang pagpatay sa isang ekstremista at ang pagtatayo ng 
mga paaralan, pag-aayos ng mga tulay o paglulunsad ng misyong 


medikal.” 


Ganito ang harap-harapang paliwanag ni Admiral Mike Mullen, 


hepe ng Joint Chiefs of Staff ng US Armed Forces, ukol sa pakay ng 
umaabot sa 3,000 sundalong Amerikano na dumating sa bansa no- 
ong nakaraang buwan. Ang naturang mga sundalo ay kalahok sa ti- 
naguriang Pacific Partnership 2008 (PP2008), na isa umanong ma- 
kataong misyong medikal at pangkonstruksyon. 

Malinaw sa mismong mga salita ni Admiral Mullen na ang sina- 
sabing mga misyon ay pakitang-tao at bahagi lamang ng interben- 
syong militar ng US sa bansa. Ang mga operasyong pinagtulungan 
ng US Navy at AFP sa ilalim ng PP2008 ay naglalayong palakasin 
ang kontra-rebolusyonaryong Oplan Bantay Laya 2 laban sa BHB at 
MILF. 

Ang PP2008 ay isinasagawa ng militar ng US sa mga prayoridad 
na erya na malakas ang armadong rebolusyonaryong paglaban. Du- 
maong noong Mayo 10 sa Calbayog City sa Samar at sa Cotabato 
City sa Mindanao noong Mayo 29 ang barkong USN Mercy, lulan ang 
mga tropang Amerikano. 

Gamit ang mga tauhang medikal at mga inhinyero, layunin ng 
mga tinataguriang “humanitarian mission” ang makapagtatag ng 
presensya sa naturang mga lugar upang makapaglunsad ng iba't 
ibang mga operasyon doon. Kabilang sa mga ito ang paglalatag ng 
kanilang sistema ng komunikasyon, pagsasarbey ng tereyn at popu- 
lasyon at iba pa. ABI 


digang presyo ng langis sa 5100 kada bariles ay ma- 
kakokolekta ito ng P18 bilyon mula sa VAT sa langis sa 
loob ng isang taon. 

Bunga nito, sadyang nagbibingi-bingihan ang re- 
himeng US-Arroyo sa sigaw ng mamamayan na ibasu- 
ra na ang buwis na ito. Binibigyang-matwid pa ito ni 
Arroyo sa pamamagitan ng gimik na “Katas ng VAT” 
kung saan nagpapamudmod ito ng umano'y subsidyo 
sa mahihirap na pamilya. Ang totoo'y ginagamit ang 
pakanang ito bilang dagdag na daluyan ng higit pang 


korapsyon. 

Iginigiit ng mga progresibong organisasyon ang 
pag-aalis ng VAT sa langis. Magdudulot ng di hamak na 
mas malaking pakinabang sa mamamayang Pilipino 
ang pag-aalis ng VAT kaysa sa pakitang-tao lamang na 
pamimigay ng mga “subsidyo.” Kapag nawala ang VAT, 
tinatayang sa araw-araw ay makatitipid ng mahigit 
P150 ang mga drayber ng dyip, P25 ang mga drayber 
ng traysikel at P55 ang mga mangingisdang gumaga- 
mit ng mga bangkang de motor. ABI 


Lumalaganap na pagtutol 


iba't ibang dako ng mundo bunsod ng tuluy-tuloy na pagsirit ng 


J itin mamamayan ang naglunsad ng mga kilos-protesta sa 


presyo ng langis sa pandaigdigang pamilihan. Sa kasalukuyan ay 
umaabot na sa $140 kada bariles ang presyo ng langis at tinatayang 
tataas pa tungong $200 sa darating na mga buwan. 


Sa European Union. Mahigit 
90,000 drayber ng trak sa Spain, 
France at Portugal ang naglunsad 
ng walang taning na tigil-trabaho 
na nagsimula noong Hunyo 9 para 
igiit sa kanilang mga gubyerno na 
tulungan silang makaagapay sa pa- 
tuloy na pagtaas ng presyo ng la- 
ngis. 

Halos naparalisa ang mga plan- 
ta ng kotse sa Spain at ang pangu- 
nahing paliparan sa Portugal dahil 
ipinagbawal ng mga awtoridad no- 
ong Hunyo 11 ang pagpapagasoli- 
na ng mga eroplano bunga ng tu- 
mitinding kaguluhan at kakulangan 
ng suplay. Ang ikatlong araw ng 
protesta ay nakaparalisa sa mga 
lansangan, nagresulta sa maha- 
bang pila ng mga sasakyan, kakula- 
ngan ng mga sariwang produkto sa 
mga pamilihan at pagkasaid ng 
suplay sa ilang gasolinahan. 

Inihinto o binawasan ang pro- 
duksyon ng mga planta ng sasak- 
yan sa Spain tulad ng Seat, Nissan, 
Renault, PSA Peugeot Citroen at 
Mercedes Benz bunsod ng kakula- 
ngan ng mga pyesa bunga ng wel- 
ga. Sa Belgium, ang mga planta ng 
sasakyang Volvo at Audi ay napili- 
tang magsara noong Huwebes. 

Noong Hunyo 12 naman, nag- 
lunsad rin ng apat na araw na wel- 

ga ang mahigit 600 drayber ng trak 
na nagdedeliber ng gasolina sa 
mga istasyon ng Shell sa Britain. 
Iginiit nila ang pagtataas ng kani- 
lang sweldo sa Hoyer & Suckling, 
kontratista ng Shell. Humihingi rin 
sila ng parte sa napakalaking tubo 
ng Shell. 

Sa Asia. Sa Nepal, nagpapatu- 
loy ang protesta laban sa pagtaas 
ng presyo ng langis. Nagsimula ang 
serye ng mga demonstrasyon sa ka- 
bisera ng Kathmandu noong Hunyo 
19 nang harangin ng mga estud- 
yante ang daloy ng trapiko at pag- 
babatuhin ang sasakyan ng punong 
mahistrado ng Korte Suprema para 
igiit ang pagrolbak sa mga presyo 
ng produktong petrolyo. Ang 25% 
pagtaas sa presyo ng gasolina at 
krudo nitong buwan ay nagbunga 
ng 35% pagtaas sa pamasahe sa 
bansa. 

Sa South Korea, nagprotesta 
noong Hunyo 13 ang mga drayber 
ng trak laban sa pagtaas ng presyo 
ng langis at para sa garantisadong 
minimum na sweldo. Ang welga ay 
nakaparalisa sa karamihan ng mga 
daungan sa South Korea, kabilang 
ang Busan kung saan dumadaong 
ang 76% ng mga barkong pumu- 
punta sa South Korea. Ang nasa- 
bing welga ay kasunod ng nangya- 


ring protesta sa desisyon ng gub- 
yerno na buksan muli ang pag-iim- 
port ng karne mula sa US. 

Bago ito, naglunsad na ng 
pambansang kilos-protesta ang 
iba't ibang sektor ng mamamayan 
sa India sa pamumuno ng Commu- 
nist Party at mga partidong oposi- 
syon laban sa desisyon ng gubyer- 
no na itaas nang 10% ang presyo 
ng langis. 

Ang mga estadong pinamumu- 
nuan ng Communist Party of India 
tulad ng West Bengal, Tripura at 
Kerala ay lubos na naparalisa ng 
welga. Sa Calcutta, nagsara ang 
mga tindahan, palengke, eskwela- 
han at kolehiyo. Naantala ang mga 
byahe ng eroplano mula at patu- 
ngong Calcutta. Ang mga sasakyan 
kabilang ang mga bus at tram ay 
pumarada lamang sa gilid ng mga 
daan at maraming mga empleyado 
sa mga upisina ng gubyerno ang 
hindi pumasok sa trabaho. 

Kasabay ng kilos=protesta sa 
India, iginigiit naman ng mga par- 
tidong oposisyon sa Malaysia ang 
pagrorolbak ng presyo ng langis. 
Nagbabalak ding magwelga ang 
mga drayber ng trak sa Thailand. 

Sa Pilipinas, sinabuyan ng mga 
nagpoprotestang estudyante ng 
pulang pintura at mga bulok na 
kamatis ang upisina ng Petron sa 
Makati Cty nitong Hunyo 20. Ang 
Petron ang isa sa tatlong pinaka- 
malalaking kumpanya ng langis sa 
bansa. Iginiit ng mga estudyante 
ang pagbasura sa Oil Deregulation 
Law at sa 12% VAT na nakapataw sa 
mga produktong petrolyo. [AB] 

PANANALANTA NG PASISTANG ESTADO 


Matinding militarisasyon sa Negros 


the Philippines (AFP) at Philippine National Police (PNP) kapwa 


M atinding militarisasyon ang pinaiiral ngayon ng Armed Forces of 


sa kalunsuran at kanayunan ng Negros. Isinasagawa ang malulu- 
pit na operasyong militar sa desperadong layuning supilin at durugin ang 
rebolusyonaryong paglaban ng mamamayan sa isla. 


Dalawang brigada ang itinam- 
bak ng AFP sa isla, kabilang ang 
302nd Bde na mula pa sa Bohol. 
Nasa ilalim nito ang apat na batal- 
yon (61st, 11th, 15th at 19th). Na- 
sa ilalim naman ng 303rd Bde ang 
78th at 79th IB. Dagdag dito ang 
1st Scout Ranger Battalion at ang 
32nd at 33rd Reconnaissance Coy 
ng 3rd ID. Narito rin ang dalawang 
kumpanya ng 12th IB CAFGU hand- 
lers na namumuno sa mahigit 2,000 
elemento ng CAFGU. Kabilang din 
sa mga pwersang nakakasa laban sa 
rebolusyonaryong kilusan ang 
isang batalyon ng PNP Regional 
Mobile Group at apat na kumpanya 
ng PNP Provincial Mobile Group. 

Kasalukuyang dinidiinan ng 
AFP ang Central Negros, laluna ang 
bayan ng Guihulngan. Dito'y mala- 
wakang terorismo ang inihahasik 
ng militar. Kaliwa't kanan ang pag- 
yurak sa mga karapatang-tao. Nag- 
sagawa ng sensus ang mga sunda- 
lo, kinunan ng litrato ang bawat 
residente at pinilit na kumuha ng 
mga sedula. Ayon sa mga ulat, may 
mga kaso na ng panununog ng mga 
bahay, panggagahasa at harasment 
na isinasagawa ang mga elemento 
ng 11th IB sa Barangay Linantuyan 
at Trinidad ng naturang bayan. Ang 
barangay hall ng Linantuyan ay 
inokupa at ginawang detatsment 
ng mga sundalo. 

Kaakibat ng militarisasyon sa 
kanayunan, ginigipit ngayon ang 
mga lider ng hayag na demokrati- 
kong kilusan. Pilit iniuugnay sa re- 
bolusyonaryong armadong kilusan 
si Rone Quirante, tagapangulo ng 
KAUGMAON (Kapunungan alang sa 

Ugma sa Gagmay'ng Mag-uuma sa 
Negros Oriental) sa Barangay Trini- 
dad. Ang KAUGMAON ay kapatid na 
organisasyon ng Kilusang Magbu- 
bukid ng Pilipinas. Ginigipit din si 
Lourdes Baloy, tagapangulo ng Pa- 
mabali (Panaghiusa sa mga Mag- 
uuma sa Barangay Linantuyan, 
isang kapatid na organisasyon ng 
KAUGMAON): at si Josephine Sagu- 
ran, tagapangulo ng KARAPATAN sa 
Guihulngan. Ang asawa ni Saguran 
na si Waldo ay inaakusahan ng mi- 
litar na myembro umano ng Bagong 
Hukbong Bayan (BHB). Noong Ma- 
yo ay inistraping ang bahay ng 
mag-asawang Saguran sa Barangay 
Linantuyan sa tangkang patayin si 
Waldo. 

Noong kalagitnaan ng Mayo, 
anim na magsasaka ang dinukot ng 
mga elemento ng 11th IB mula sa 
kanilang mga tahanan sa Barangay 
Linantuyan. Ang mga biktima ay si- 
na Genaro Ferolino at mag-asawang 
Pio at Magdalena Mata na pawang 
taga-Sityo Taklungan, mag-asa- 
wang David at Elizabeth Bahinting 
ng Sityo Kaningag: at isang nag- 
ngangalang Regie. Isinailalim sa 
matinding interogasyon ang mag- 
asawang Mata at pinaratangang 
“tagakolekta ng rebolusyonaryong 
buwis” si Bahinting. Pinagsampa 
ng gawa-gawang kaso ng pangingi- 
kil ang anim na magsasaka laban 
kay Baloy, na pinararatangan na- 
mang upisyal pampinansya ng BHB. 

Bago ito, dalawang magsasa- 
ka--sina Benjamin Edoloverio at 
Julito Alban--ang iligal na inares- 
to ng mga elemento ng 79th IB no- 
ong Abril 1. Sina Edoloverio at Al- 


ban ay dinam- 
pot matapos 
mag-istraping 
ang mga sunda- 
lo sa bahay na 
tinutuluyan ni- 
la. Ayon sa maybahay na si Rodelyn 
Taguiam, nagpatuloy sa pamamaril 
ang mga sundalo kahit isinigaw na 
niyang itigil ang istraping dahil 
baka matamaan ang kanyang mga 
anak. Ipinailalim sa matinding pi- 
sikal at sikolohikal na tortyur ang 
dalawang magsasaka. 

Pinakahuling naiulat na kaso 
ang pagbabanta sa buhay nina Rol- 
dan Villarin at Abundio Sildora, 
kapwa mga residente ng Barangay 
Linantuyan at myembro ng Pama- 
bali. Iniulat nina Villarin at Sildora 
na noong Hunyo 7 ay nakatanggap 
sila ng mensaheng text na kakata- 
yin sila para magsilbing halimbawa 
sa iba dahil mga myembro umano 
sila ng BHB. Bago ito ay naipata- 
wag na si Sildora sa detatsment ng 
11th IB at pilit pinaaamin na upi- 
syal paniktik siya ng BHB. 

Kabilang sa opensiba ng militar 
ang pagkasangkapan sa Commis- 
sion on Human Rights (CHR) sa 
Negros para makapaghugas-kamay 
ang militar sa mga paglabag nito 
sa karapatang-tao. Nitong Hunyo, 
inabswelto ng CHR ang 11th IB 
matapos nito umano imbestigahan 
ang mga napaulat na paglabag. 
Mariing binatikos ng KARAPATAN at 
Promotion of Church People’s Res- 
ponse ang CHR sa pagsisilbi nitong 
tagapagtanggol ng teroristang AFP. 

Sa kabilang banda, inaakusa- 
han naman ng militar ang KARAPA- 
TAN na tagasuporta ng BHB dahil 
sa pagbibigay nito ng abugado at 
iba pang mga serbisyo sa mga bik- 
tima ng paglabag sa karapatang- 
tao. AB] 

Mk MATATAGUMPAY NA OPENSIBA NG BHB 


19 na armas, nasamsam ong sundalo ng kaaway ang nama- 


tay sa labanan. 
Hunyo 3. Sugatan sina 1Lieu- 
abinsiyam na armas ang nasamsam ng Bagong Hukbong Bayan tenant Mercado at 2Lieutenant Ma- 
L (BHB) sa mga reyd na inilunsad nito sa Compostela Valley, Abra at nimtim sa isang engkwentro sa pa- 
Eastern Samar nitong unang linggo ng Hunyo. Di naman bababa sa gitan ng mga Pulang mandirigma 
siyam na elemento ng kaaway ang namatay at 17 ang nasugatan sa sam- 
pung aksyong militar ng BHB sa iba't ibang lugar sa kapuluan mula Ma- 


ng BHB at mga pwersa ng Philip- 
pine Army sa Barangay Pasian, 
yo 20. Sumusunod ang ilang panimulang ulat na nakalap ng Ang Bayan: 


Monkayo, Compostela Valley. 
Mayo 29. Malubhang nasuga- 


Hunyo 19. Nasugatan ang 30 minutong labanan. Mabilis ni- 


isang elemento ng CAFGU nang sa- 
lakayin ng dalawang grupo ng mga 
Pulang mandirigma ang mga de- 
tatsment ng 28th IB sa Yugo, Mt. 
Diwata at Cliff Hanger, Sityo Depot, 
Upper Ulip, Monkayo, Compostela 
Valley. 

Hunyo 14. Apat na sundalo ng 
73rd IB ang namatay nang sila'y 
tambangan ng mga Pulang mandi- 
rigma ng 1st Pulang Bagani Com- 
mand ng BHB. Pauwi noon ang mga 
sundalo sa kanilang kampo sa Sityo 
Odiongan, Barangay Fatima, Paqui- 
bato District, Davao City. 

Hunyo 13. Tatlong tropang ka- 
bilang sa 42nd at 43rd Military In- 
telligence Companies at 29th IB 
ang nasugatan nang makasagupa 
ng kanilang pwersa ang mga geril- 
ya ng BHB sa Sityo Tinupungan, 
Barangay Sta Cruz, Quezon, Bukid- 
non. 

Hunyo 9. Apat na sundalo ang 
kaswalti nang salakayin ng mga Pu- 
lang mandirigma ang detatsment 
ng Alpha Company ng 17th IB sa 
Sityo Batangan, Barangay Mabuno, 
Gattaran, Cagayan. Namatay sa 
reyd ang detatsment kumander na 
si 1Lt. Neil Borja at nasugatan na- 
man ang tatlong iba pa. 

Hunyo 7. Labing-apat na rip- 
leng Garand ang nakumpiska ng 
mga Pulang mandirigma nang sala- 
kayin nila ang detatsment ng 72nd 
CAFGU Battalion sa Barangay Lin- 
da, Nabunturan, Compostela Valley. 
Nagapi at nadisarmahan ng mga 
gerilya ang tatlong elemento ng 
CAFGU sa detatsment matapos ang 

lang nilimas ang armori at sinunog 
ang tatlong bunker sa detatsment. 

Noong araw ding iyon, limang 
sundalo ang nasugatan, kabilang 
ang kanilang kumander na si S/Sgt. 
Francisco Millare nang salakayin 
ng mga Pulang mandirigma ang 
14th Abra CAFGU Detachment sa 
Gangal, Sallapadan, Abra. Tatlong 
ripleng Garand ang nakuha roon ng 
mga gerilya. 

Hunyo 6. Isang M16 at isang 
ripleng Garand ang nakumpiska ng 
mga gerilya ng BHB matapos nila 
makasagupa ang mga tropa ng 
14th IB sa pagitan ng Barangay 
San Roque at Barangay Cagmana- 
ba, Jipapad, Eastern Samar. Tat- 


tan ang dalawang sundalo nang ha- 
gisan ng bomba at paulanan ng ba- 
la ng mga gerilya ng BHB ang de- 
tatsment ng 58th IB sa Barangay 
Bolhoon, Surigao del Sur. 

Mayo 27. Namatay si SP04 Ma- 
rio Javier, nakadestino sa Intelli- 
gence Division ng Police Regional 
Office, nang tambangan siya ng 
tatlong operatiba ng BHB sa Cama- 
rines Norte habang nangangalap ng 
impormasyon. 

Mayo 20. Nasugatan si S/Sgt. 
Carlito Guimalan, isang ahenteng 
paniktik ng militar nang siya'y tar- 
getin ng mga pwersa ng BHB sa 
Barangay Ngan, Compostela, Com- 
postela Valley. ABI 


Desisyon pabor sa pagmimina, kinundena 


KINUNDENA ng mga grupong makakalikasan, taong-simbahan, mga 
progresibo at mamamayan ang pagpabor ng Court of Appeals (CA) 
sa pagpapatuloy ng operasyon ng pagmimina ng Oceana Gold Mi- 
ning Inc. sa Didipio, Kasibu, Nueva Vizcaya noong Hunyo 10. Pan- 
samantalang ipinatigil ng lokal na pamahalaan dito ang mga ope- 
rasyon ng Oceana Gold noong Mayo. 

Ayon sa lokal na pamahalaan, iligal ang mga operasyon ng 
Oceana Gold sa lugar dahil wala itong Financial and Technical As- 
sistance Agreement (FTAA) na nagpapahintulot sa kumpanya na 
magmina roon. Gayundin, ang mga operasyon nito ay nagdudulot 
ng tensyon at karahasan sa mga komunidad ng Ifugao na naninira- 


han doon. 


Binatikos din ni Bayan Muna Rep. Teddy Casiño at ilan pang 
kongresista ang desisyon ng CA lalupa't ilang araw lamang bago ang 
desisyon ay naglabas sila ng ulat ng mga paglabag ng Oceana Gold 
sa karapatang-tao ng mga residente sa lugar at proseso ng pagku- 
ha ng pahintulot mula sa mga residente. Makailang beses nang si- 
nalakay ng mga gwardya ng kumpanya ang mga residenteng nagpu- 
protesta rito. Isa na sa mga residente ang napatay. 

N BALITA | 


Mahigit 1,600 ektarya ng Hacienda Luisita, binungkal na 


Kor ni Rene Galang, presidente ng Un- 
yon ng mga Manggagawa sa Agrikultura (UMA) 
at pinuno ng United Workers” Labor Union (ULWU) 
na sinasaka na ngayon ng mga manggagawang bu- 
kid ng Hacienda Luisita ang mahigit 1,600 ektarya 
rito. 

Ang hakbang na ito ay inisyatiba ng mga mang- 
gagawang bukid sa asyenda at labas sa balangkas 
ng inutil na Comprehensive Agrarian Reform Pro- 
gram. Hanggang ngayon, hindi pa naipamamahagi 
ang mga lupain sa asyenda dahil wala pang pinal na 
desisyon dito sa kabila ng makailang beses nang 
deklarasyon umano ng iba't ibang ahensya ng gub- 
yerno pabor sa mga manggagawa. Iniutos ng Korte 
Suprema ang pansamantalang pagpapatigil sa pa- 
mamahagi ng lupa ng asyenda pabor sa pagtutol ng 
pamilyang Cojuangco. 

Nagbuo ang mga manggagawang bukid ng mga 
kooperatiba para sa sama-sama at organisadong 
pagkilos at tinamnan nila ng palay at gulay ang lu- 
pain. 

Susi sa tagumpay ng mga manggagawang bukid 
dito ang kanilang determinasyong labanan ang 
stock distribution option (SDO) na ginamit ng pamil- 
yang Cojuangco para ipagkait sa kanila ang lupang 
malaon na nilang ipinaglalaban. Nanawagan sila sa 
iba pang mga manggagawa at magsasaka ng asyen- 
da na magtayo ng mga independyenteng kooperati- 
ba at bungkalin ang lupa para sa kanilang kabuha- 
yan. 

Sinimulan nilang bungkalin ang naturang lupa- 
in nang pigilan ng Korte Suprema ang Department 


Zi 

of Agrarian Reform na ipatupad ang CARP noong 
2007. Hiniling din ng mga manggagawang bukid sa 
Korte Suprema na ibasura ang SDO kung saan binig- 
yan na lamang sila ng tig-kakaunting sapi sa korpo- 
rasyon sa halip na ipamahagi sa kanila ang lupa. 

Ayon kay Danilo Ramos, pangkalahatang kalihim 
ng Kilusang Magbubukid ng Pilipinas (KMP), nabigo 
ang CARP na pigilin ang nakikibakang mga mangga- 
gawang bukid ng Hacienda Luisita na igiit ang ka- 
nilang karapatan na bungkalin ang lupain. Sa kabi- 
la ng maraming mga suliranin at pampulitikang mga 
balakid, nagtagumpay ang mga manggagawang bu- 
kid sa kanilang sariling inisyatiba, lakas at organi- 
sasyon at ngayon ay inaani na nila ang bunga ng 
mga ito. 

Samantala, nagmartsa ang mga manggagawang 
bukid ng Hacienda Luisita para tutulan ang pagpa- 
palawig pa ng CARP. Sa halip ay iginigiit nila na 
aprubahan ng Kongreso ang Genuine Agrarian Re- 
form Bill (GARB) o House Bill 3059 na ipinanukala 
ng yumaong Anakpawis Rep. Crispin Beltran. 


Pagpapabaya ng rehimen sa Pilipinang ginahasa sa Japan, binatikos 


BINATIKOS ng GABRIELA ang rehimeng Arroyo sa pag- 
papabaya nito sa kaso ng isang Pilipinang ginahasa 
ng isang sundalong Amerikano sa Okinawa, Japan no- 
ong Pebrero. 

Ang biktima, na ginahasa sa unang araw pa la- 
mang ng pagtatrabaho sa Japan, ay natagpuang dugu- 
an sa isang hotel at kinailangang iospital nang isang 
linggo dahil sa tinamo niyang mga sugat. Hanggang 
ngayon ay kailangan pa niyang uminom ng mga gamot 
na pampatulog tuwing gabi dahil sa tindi ng trauma 
na kanyang naranasan. 

Sa kabila ng gayon niyang kalagayan ay ibinasura 

ng korte sa Japan ang kaso dahil sa kakukalangan 
umano ng ebidensya. Anang GABRIELA, walang nara- 
ting ang kaso sa korte dahil sa kapabayaan ng gubyer- 
nong Arroyo at dahil wala itong anumang planong ka- 
labanin ang US. Ngayong ibinasura na ng korte ang 
kaso, tuluyan nang pinabayaan ng rehimen ang bikti- 
ma. 

Dahil dito, dumulog na ang ina ng biktima sa 
GABRIELA, dahil ito na lamang ang bukas na tumulong 
sa kanila. 

Hinihiling ng biktima na muling imbestigahan ng 
mga otoridad ng Okinawa ang kaso. 

Itakwil ang panloloko ni Arroyo 


ibayo ngayong pinasasahol ng walang awat na 
pagsirit ng presyo ng langis, kuryente, pagka- 
in at iba pa nilang saligang pangangailangan. Sa ka- 
bila nito'y patuloy na binabalewala ng rehimeng Arro- 
yo ang mga sigaw ng bayan para sa dagdag na sahod, 


À ng tumitinding paghihirap ng mamamayan ay 


Mga tampok sa 
isyung ito... 


Panlolokong mga 
PAHINA 3 


“subsidyo” 


Pinabibilis na pagtaas 
ng presyo ng langis 


pagbawas ng buwis, kontrol sa presyo at iba pa. Sa 
halip, naglunsad ang rehimeng Arroyo ng kampanya 
ng pamamahagi ng “subsidyo” na walang layon kundi 
pagtakpan ang responsibilidad nito sa krisis at higit 
pang makapagnakaw sa kabang-bayan. 

“Katas” umano ng Value-Added Tax (VAT) ang mga 
“subsidyo.” Pero barya-barya lamang 
ito kung ikukumpara sa bilyun-bil- 
yong pisong tinatabo ngayon nina Ar- 
royo mula sa pabigat na buwis na 
nagpapataas sa presyo ng mga sali- 
gang bilihin at serbisyo. Walang 
ibang pakay ang pakanang ito kundi 
ang pagmukhaing mapagmalasakit 
ang rehimen at kapaki-pakinabang 
ang VAT. Tulad ng iba pang kaso ng 
"subsidyo" ng rehimen, tiyak na ang 
bulto ng ilampung bilyong pisong na- 
kalaan para rito ay ibubulsa at gaga- 
mitin lamang sa panunuhol at panda- 
raya nina Arroyo sa darating na elek- 
syon. 

Pilit na pinagtatakpan ni Arroyo 
ang kanyang kriminal na pananagutan 
sa walang kaparis na paghihirap at 
kaapihan ngayon ng mamamayan. 
Atrasado at wasak ang industriya at 
agrikultura, napakataas ng mga pre- 
syo ng mga serbisyo at bilihin at la- 
ganap ang disempleyo at kagutuman. 
Bunga ito ng pangangayupapa ng re- 
himeng Arroyo sa mga patakaran ng 
“globalisasyon” na dikta ng imperya- 
lismong US at ng walang habas na pa- 


19 na armas nasamsam 
ng BHB sa mga reyd 

Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


